ddrg/super_eurlex huggingface dataset:
Sodba Splošnega sodišča z dne 27. junija 2019 – Sandrone/EUIPO – J. García Carrión (Luciano Sandrone)

(Zadeva T-268/18) (1)

(Znamka Evropske unije - Postopek z ugovorom - Prijava besedne znamke Evropske unije Luciano Sandrone - Prejšnja besedna znamka Evropske unije DON LUCIANO - Resna in dejanska uporaba prejšnje znamke - Člen 47(2) in (3) Uredbe (EU) 2017/1001 - Relativni razlog za zavrnitev - Člen 8(1)(b) Uredbe 2017/1001 - Prijava besedne znamke, sestavljene iz imena in priimka - Prejšnja znamka, sestavljena iz naziva in imena - Nevtralnost pomenske primerjave - Neobstoj verjetnosti zmede)

(2019/C 305/59)

Jezik postopka: angleščina

Stranke

Tožeča stranka: Luciano Sandrone (Barolo, Italija) (zastopnik: A. Borra, avocat)

Tožena stranka: Urad Evropske unije za intelektualno lastnino (zastopnika: K. Kompari in H. O’Neill, agenta)

Druga stranka pred odborom za pritožbe, intervenientka v postopku pred Splošnim sodiščem: J. García Carrión, SA (Jumilla, Španija)

Predmet

Tožba zoper odločbo drugega odbora za pritožbe pri EUIPO z dne 26. februarja 2018 (zadeva R 1207/2017-2) v zvezi s postopkom z ugovorom med družbo J. García Carrión in Lucianom Sandronejem.

Izrek

1. Odločba drugega odbora za pritožbe pri Uradu Evropske unije za intelektualno lastnino (EUIPO) z dne 26. februarja 2018 (zadeva R 1207/2017-2) se razveljavi.

2. EUIPO se naloži, da poleg svojih stroškov nosi stroške Luciana Sandroneja.

(1) UL C 231, 2.7.2018.
Sodba Splošnega sodišča z dne 11. julija 2019 – Pshonka/Svet

(Zadeva T-289/18) (1)

(Skupna zunanja in varnostna politika - Omejevalni ukrepi zaradi razmer v Ukrajini - Zamrznitev sredstev - Seznam oseb, subjektov in organov, za katere se uporabi zamrznitev sredstev in gospodarskih virov - Ohranitev imena tožeče stranke na seznamu - Obveznost Sveta, da preveri, ali je bila odločba organa tretje države sprejeta ob spoštovanju pravice do obrambe in učinkovitega sodnega varstva)

(2019/C 328/54)

Jezik postopka: češčina

Stranki

Tožeča stranka: Artem Viktorovych Pshonka (Kramatorsk, Ukrajina) (zastopnik: M. Mleziva, odvetnik)

Tožena stranka: Svet Evropske unije (zastopnika: V. Piessevaux in R. Pekař, agenta)

Predmet

Predlog na podlagi člena 263 PDEU za razglasitev ničnosti Sklepa Sveta (SZVP) 2018/333 z dne 5. marca 2018 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL L 63, 2018, str. 48) in Izvedbene uredbe Sveta (EU) 2018/326 z dne 5. marca 2018 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini (UL L 63, 2018, str. 5) v delu, v katerem je bilo ime tožeče stranke ohranjeno na seznamu oseb, subjektov in organov, za katere veljajo ti omejevalni ukrepi.

Izrek

1. Sklep Sveta (SZVP) 2018/333 z dne 5. marca 2018 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini in Izvedbena uredba Sveta (EU) 2018/326 z dne 5. marca 2018 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini se razglasita za nična v delu, v katerem je bilo ime Artema Viktorovycha Pshonka ohranjeno na seznamu oseb, subjektov in organov, za katere veljajo ti omejevalni ukrepi.

2. Svetu Evropske unije se naloži plačilo stroškov postopka.

(1) UL C 249, 16.7.2018.
C 230/39

Sodba Splošnega sodišča z dne 8. maja 2019 – Lucchini/Komisija

(Zadeva T-185/18) (1)

(Konkurenca - Omejevalni sporazumi - Trg jekla za armiranje betona v palicah ali zvitkih - Odločba o ugotovitvi kršitve člena 65 PJ na podlagi Uredbe (ES) št. 1/2003 po prenehanju veljavnosti Pogodbe ESPJ - Razglasitev delne ničnosti odločbe Komisije - Zavrnitev zahteve za vračilo zneska globe, plačane zaradi izvršitve odločbe, ki je bila razglašena za delno nično - Zavrnitev prošnje za dovolitev sodelovanja v upravnem postopku, ki je bil ponovno uveden po razglasitvi delne ničnosti odločbe - Pravica do obrambe - Neobstoječi akt - Nepogodbena odgovornost - Zastaranje)

(2019/C 230/48)

Jezik postopka: italijanščina

Stranki

Tožeča stranka: Lucchini SpA in AS (Piombino, Italija) (zastopnik: G. Belotti, odvetnik)

Tožena stranka: Evropska komisija (zastopnik: P. Rossi, G. Conte in T. Vecchi, agenti)

Predmet

Prvič, predlog na podlagi člena 263 PDEU za razglasitev ničnosti dopisa Komisije z dne 17. januarja 2018, s katerim je bila zavrnjena zahteva tožeče stranke, naj se ji povrne znesek globe v višini 14 350 000 EUR, ki ji je bila naložena z Odločbo Komisije C(2009) 7492 final z dne 30. septembra 2009 v zvezi s postopkom na podlagi člena 65 PJ v skladu s členom 101 PDEU in členom 53 Sporazuma EGP (COMP/37.956 – Jeklo za armiranje betona, ponovno sprejetje), in dopisa Komisije z dne 9.marca2018, s katerim je bila zavrnjena prošnja tožeče stranke za dovolitev sodelovanja v nadaljevanju postopka v isti zadevi, ter drugič, zahteva na podlagi člena 268 PDEU za povračilo škode, ki naj bi tožeči stranki nastala zaradi kršitve člena 41 Listine Evropske unije o temeljnih pravicah, ki jo je Komisija storila v postopku, ki je pripeljal do sprejetja navedene odločbe.

Izrek

1. Tožba se zavrne.

2. Družbi Lucchini SpA in AS se naloži plačilo stroškov.

(1) UL C 161, 7.5.2018.
C 82/54

Sodba Splošnega sodišča z dne 13. decembra 2018 – CN/Parlament

(Zadeva T-76/18) (1)

((Javni uslužbenci - Akreditirani parlamentarni pomočniki - Člen 24 Statuta - Prošnja za pomoč - Člen 12a Statuta - Psihično nadlegovanje - Posvetovalni odbor za obravnavo pritožb zaradi nadlegovanja med akreditiranimi parlamentarnimi pomočniki in poslanci Evropskega parlamenta ter preprečevanje nadlegovanja na delovnem mestu - Odločba o zavrnitvi prošnje za pomoč - Pravica do izjave - Načelo kontradiktornosti - Zavrnitev posredovanja mnenja Posvetovalnega odbora in zapisnikov o zaslišanju prič - Nespoštovanje pripravljalnega ukrepa Splošnega sodišča s strani institucije, tožene stranke))

(2019/C 82/64)

Jezik postopka: francoščina

Stranki

Tožeča stranka: CN (zastopnika: C. Bernard-Glanz in A. Tymen, odvetnika)

Tožena stranka: Evropski parlament (zastopnici: D. Boytha in E. Taneva, agentki)

Predmet

Predlog temelji na členu 270 PDEU in se nanaša, prvič, na razglasitev ničnosti odločbe Parlamenta z dne 20. marca 2017, s katero je organ te institucije, pooblaščen za sklepanje pogodb o zaposlitvi, zavrnil prošnjo za pomoč, ki jo je tožeča stranka vložila 13. februarja 2013 in drugič, na povrnitev škode, ki naj bi nastala.

Izrek

1. Odločba Evropskega parlamenta z dne 20. marca 2017, s katero je organ te institucije, pooblaščen za sklepanje pogodb o zaposlitvi, zavrnil prošnjo za pomoč, ki jo je oseba CN 13. februarja 2013, se razglasi za nično.

2. Parlamentu se naloži, naj osebi zaradi nastale nepremoženjske škode plača 8 500 EUR.

3. Tožba se v preostalem zavrne.

4. Parlament nosi svoje stroške.

(1) UL C 134, 16.4.2018.
Sodba Splošnega sodišča z dne 30. marca 2022 – Koninklijke Luchtvaart Maatschappij/Komisija

(Zadeva T-325/17) (1)

(Konkurenca - Omejevalni sporazumi - Trg letalskega tovornega prevoza - Sklep, s katerim je bila ugotovljena kršitev člena 101 PDEU, člena 53 Sporazuma EGP in člena 8 Sporazuma med Skupnostjo in Švico o letalskem prometu - Usklajevanje elementov cene storitev letalskega tovornega prevoza (doplačilo za gorivo, doplačilo za varnost in plačilo provizij za ti doplačili) - Izmenjava informacij - Ozemeljska pristojnost Komisije - Enotna in trajajoča kršitev - Enako obravnavanje - Obveznost obrazložitve - Znesek globe - Vrednost prodaje - Teža kršitve - Olajševalne okoliščine - Spodbujanje protikonkurenčnega ravnanja s strani javnih organov - Sorazmernost - Neomejena pristojnost)

(2022/C 207/32)

Jezik postopka: angleščina

Stranki

Tožeča stranka: Koninklijke Luchtvaart Maatschappij NV (Amstelveen, Nizozemska) (zastopnik: M. Smeets, odvetnik)

Tožena stranka: Evropska komisija (zastopniki: A. Dawes in C. Vollrath, agenta, skupaj z B. Doherty, barrister)

Predmet

Predlog na podlagi člena 263 PDEU za razglasitev ničnosti Sklepa C(2017) 1742 final Komisije z dne 17. marca 2017 v zvezi s postopkom izvajanja člena 101 PDEU, člena 53 Sporazuma EGP in člena 8 Sporazuma med Evropsko skupnostjo in Švicarsko konfederacijo o zračnem prometu (zadeva AT.39258 – letalski prevoz tovora) v delu, v katerem se nanaša na tožečo stranko in, podredno, za razglasitev delne ničnosti tega sklepa ter zmanjšanje zneska globe, ki ji je bila naložena.

Izrek

1. Tožba se zavrne.

2. Evropska komisija nosi tretjino svojih stroškov.

3. Družba Koninklijke Luchtvaart Maatschappij NV nosi svoje stroške in dve tretjini stroškov Komisije.

(1) UL C 239, 24.7.2017.
Sodba Splošnega sodišča z dne 30. marca 2022 – Japan Airlines/Komisija

(Zadeva T-340/17) (1)

(Konkurenca - Omejevalni sporazumi - Trg letalskega tovornega prevoza - Sklep, s katerim je bila ugotovljena kršitev člena 101 PDEU, člena 53 Sporazuma EGP in člena 8 Sporazuma med Skupnostjo in Švico o letalskem prometu - Usklajevanje elementov cene storitev letalskega tovornega prevoza (doplačilo za gorivo, doplačilo za varnost in plačilo provizij za ti doplačili) - Izmenjava informacij - Ozemeljska pristojnost Komisije - Člen 266 PDEU - Zastaranje - Pravica do obrambe - Prepoved diskriminacije - Enotna in trajajoča kršitev - Znesek globe - Vrednost prodaje - Teža kršitve - Dodatni znesek - Olajševalne okoliščine - Spodbujanje protikonkurenčnega ravnanja s strani javnih organov - Bistveno zmanjšana udeležba - Sorazmernost - Neomejena pristojnost)

(2022/C 207/37)

Jezik postopka: angleščina

Stranki

Tožeča stranka: Japan Airlines Co. Ltd (Tokio, Japonska) (zastopniki: J.-F. Bellis in K. Van Hove, odvetnika, in R. Burton, solicitor)

Tožena stranka: Evropska komisija (zastopniki: A. Dawes, G. Koleva in C. Urraca Caviedes, agenti, skupaj z J. Holmes, QC)

Predmet

Predlog na podlagi člena 263 PDEU za razglasitev ničnosti Sklepa C(2017) 1742 final Komisije z dne 17. marca 2017 v zvezi s postopkom izvajanja člena 101 PDEU, člena 53 Sporazuma EGP in člena 8 Sporazuma med Evropsko skupnostjo in Švicarsko konfederacijo o zračnem prometu (zadeva AT.39258 – letalski prevoz tovora) v delu, v katerem se nanaša na tožečo stranko in, podredno, za zmanjšanje zneska globe, ki ji je bila naložena.

Izrek

1. Člen 1(1)(h) in (4)(h) Sklepa C(2017) 1742 final Komisije z dne 17. marca 2017 v zvezi s postopkom izvajanja člena 101 PDEU, člena 53 Sporazuma EGP in člena 8 Sporazuma med Evropsko skupnostjo in Švicarsko konfederacijo o zračnem prometu (zadeva AT.39258 – letalski prevoz tovora) se razglasi za ničen.

2. Znesek globe, ki se s členom 3(h) navedenega sklepa naloži družbi Japan Airlines Co. Ltd, se določi v višini 28 875 000 EUR.

3. Tožba se v preostalem zavrne.

4. Družba Japan Airlines nosi tretjino svojih stroškov.

5. Evropska komisija nosi svoje stroške in dve tretjini stroškov družbe Japan Airlines.

(1) UL C 239, 24.7.2017.
C 413/44

Sodba Splošnega sodišča z dne 24. septembra 2019 – US/ECB

(Zadeva T-ECB) (1)

(Javni uslužbenci - Osebje ECB - Ocenjevalno poročilo za leto 2016 - Letna revizija plač in dodatkov - Zavrnitev preoblikovanja pogodbe za določen čas v pogodbo za nedoločen čas - Obveznost obrazložitve - Očitna napaka pri presoji)

(2019/C 413/52)

Jezik postopka: francoščina

Stranki

Tožeča stranka: US (zastopnici L. Levi in A. Blot, odvetnici)

Tožena stranka: Evropska centralna banka (zastopniki: F. von Lindeiner in M. Rötting, agenta, skupaj z B. Wägenbaurom, odvetnikom)

Predmet

Predlog na podlagi člena 270 PDEU in člena 50a Statuta Sodišča Evropske unije za, prvič, razglasitev ničnosti ocenjevalnega poročila za tožečo stranko za leto 2016 ter odločbe o letni reviziji plač in dodatkov za leto 2016, in, drugič, povračilo škode, ki naj bi tožeči stranki nastala zaradi teh aktov.

Izrek

1. Tožba se zavrne.

2. US se naloži plačilo stroškov.

(1) UL 2018, C 52, 12.2.2018.
Sodba Splošnega sodišča z dne 7. novembra 2019 – ADDE/Parlament

(Zadeva T-48/17) (1)

(Pravo institucij - Evropski parlament - Sklep, s katerim so bili nekateri odhodki politične stranke za nepovratna sredstva iz naslova proračunskega leta 2015 razglašeni za neupravičene - Sklep, s katerim so bila odobrena nepovratna sredstva iz naslova proračunskega leta 2017 in s katerim sta določena predhodno financiranje v višini 33 % najvišjega zneska nepovratnih sredstev in obveznost predložitve bančne garancije za predhodno financiranje - Obveznost nepristranskosti - Pravica do obrambe - Finančna uredba - Pravila uporabe finančne uredbe - Uredba (ES) št. 2004/2003 - Sorazmernost - Enako obravnavanje)

(2019/C 432/38)

Jezik postopka: angleščina

Stranki

Tožeča stranka: Alliance for Direct Democracy in Europe ASBL (ADDE) (Bruselj, Belgija) (zastopniki: sprva L. Defalque in L. Ruessmann, nato M. Modrikanen, in nazadnje Y. Rimokh, avocats)

Tožena stranka: Evropski parlament (zastopnika: C. Burgos in S. Alves, agenta)

Predmet

Predlog na podlagi člena 263 PDEU za razglasitev ničnosti, prvič, sklepa Parlamenta z dne 21. novembra 2016, s katerim so bili nekateri odhodki politične stranke za nepovratna sredstva iz naslova proračunskega leta 2015 razglašeni za neupravičene in, drugič, sklepa Parlamenta FINS-2017 13 z dne 12. decembra 2016, s katerim so bila tožeči stranki odobrena nepovratna sredstva iz naslova proračunskega leta 2017, ker ta sklep omejuje predhodno financiranje na 33 % najvišjega zneska nepovratnih sredstev ob predložitvi bančne garancije.

Izrek

1. Sklep Parlamenta z dne 21. novembra 2016, s katerim so bili nekateri odhodki politične stranke za nepovratna sredstva iz naslova proračunskega leta 2015 razglašeni za neupravičene, se razglasi za ničen.

2. Predlog za razglasitev ničnosti Sklepa Parlamenta FINS-2017-13 z dne 12. decembra 2016 v zvezi z dodelitvijo nepovratnih sredstev tožeči stranki iz naslova proračunskega leta 2017 se zavrne.

3. Alliance for Direct Democracy in Europe ASBL in Evropski parlament nosita vsak svoje stroške, vključno s stroški postopka za izdajo začasne odredbe.

(1) UL C 78, 13.3.2017.
Sodba Splošnega sodišča z dne 20. septembra 2019 – Nemčija/ECHA

(Zadeva T-755/17) (1)

(REACH - Ocena snovi - Benpat - Obstojnost - Odločba ECHA, s katero se zahtevajo dodatne informacije - Člen 51(6) Uredbe (ES) št. 1907/2006 - Pritožba pri komisiji za pritožbe - Naloga komisije za pritožbe - Kontradiktoren postopek - Narava nadzora - Intenzivnost nadzora - Pristojnosti komisije za pritožbe - Člen 93(3) Uredbe št. 1907/2006 - Dodelitev pristojnosti agencijam Unije - Načelo dodelitve - Načelo subsidiarnosti - Sorazmernost - Obveznost obrazložitve)

(2019/C 406/35)

Jezik postopka: nemščina

Stranke

Tožeča stranka: Zvezna republika Nemčija (zastopniki: sprva T. Henze in D. Klebs, nato D. Klebs, agenti)

Tožena stranka: Evropska agencija za kemikalije (zastopniki: sprva M. Heikkilä, W. Broere in C. Jacquet, nato W. Broere, C. Jacquet in L. Bolzonello, agenti)

Intervenienti v podporo tožene stranke: Evropska komisija (zastopniki: M. Konstantinidis, R. Lindenthal in M. Noll-Ehlers, agenti), Envigo Consulting Ltd (Huntingdon, Združeno kraljestvo) in Djchem Chemicals Poland S.A. (Wołomin, Poljska) (zastopniki: R. Cana, É. Mullier in H. Widemann, odvetniki)

Predmet

Predlog na podlagi člena 263 PDEU za razglasitev delne ničnosti odločbe A-026-2015 komisije za pritožbe ECHA z dne 8. septembra 2017 v delu, v katerem je bila z njo delno razveljavljena odločba ECHA z dne 1. oktobra 2015, s katero je bila zahtevana izvedba dodatnih preskusov glede snovi benpat (CAS 68953-84-4).

Izrek

1. Odločba A-026-2015 komisije za pritožbe Evropske agencije za kemikalije (ECHA) z dne 8. septembra 2017 se razglasi za nično v delu, v katerem je komisija za pritožbe v točki 3 izreka te odločbe odločila, da mora biti črtana trditev glede bioakumulacije v obrazložitvi odločbe ECHA z dne 1. oktobra 2015, ki zahteva dodatne preskuse glede snovi benpat (CAS 68953-84-4).

2. V preostalem se tožba zavrne.

3. Zvezna republika Nemčija nosi svoje stroške, stroške ECHA in stroške družb Envigo Consulting Ltd in Djchem Chemicals Poland S.A.

4. Evropska komisija nosi svoje stroške.

(1) UL C 32, 29.1.2018.
C 295/22

Sodba Splošnega sodišča z dne 4. julija 2019 – Italija/Komisija

(Zadeva T-598/17) (1)

(EKJS in EKSRP - Odhodki, izključeni iz financiranja - Odhodki Italije - Zamude in malomarnosti, ki jih je mogoče pripisati organom države članice - Naložitev finančnih posledic neizterjave državi članici - Finančni popravki - Člena 31 in 32 Uredbe (Es) št. 1290/2005 - Člen 12 Delegirane uredbe (EU) št. 907/2014 - Razumni rok)

(2019/C 295/28)

Jezik postopka: italijanščina

Stranki

Tožeča stranka: Republika Italija (zastopniki: G. Palmieri, agentka, sprva skupaj s P. Pucciariellom, nato s F. Varrone, avvocati dello Stato)

Tožena stranka: Evropska komisija (zastopnika: D. Triantafyllou in D. Bianchi, agenta)

Predmet

Predlog na podlagi člena 263 PDEU za razglasitev delne ničnosti Izvedbenega sklepa Komisije (EU) 2017/1144 z dne 26. junija 2017 o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije (UL 2017, L 165, str. 37) v delu, v katerem se nanaša na Republiko Italijo.

Izrek

1. Tožba se zavrne.

2. Republiki Italiji se naloži plačilo stroškov.

(1) UL C 357, 23.10.2017.
C 305/40

Sodba Splošnega sodišča z dne 12. julija 2019 – Keolis CIF in drugi/Komisija

(Zadeva T-289/17) (1)

(Državne pomoči - Sheme pomoči, ki jih je Francija izvedla med letoma 1994 in 2008 - Subvencije za naložbe, ki jih je dodelila regija Île-de-France - Sklep o razglasitvi sheme pomoči za združljivo z notranjim trgom - Pojma „obstoječa pomoč“ in „nova pomoč“ - Člen 107 PDEU - Člen 108 PDEU - Člen 1(b), podtočki (i) in (v), Uredbe (EU) 2015/1589 - Zastaralni rok - Člen 17 Uredbe 2015/1589 - Obveznost obrazložitve)

(2019/C 305/48)

Jezik postopka: francoščina

Stranke

Tožeče stranke: Keolis CIF (Le Mesnil-Amelot, Francija) in 7 drugih tožečih strank, katerih imena so navedena v prilogi sodbe (zastopnika: R. Sermier in D. Epaud, odvetnika)

Tožena stranka: Evropska komisija (zastopniki: L. Armati, C. Georgieva-Kecsmar in T. Maxian Rusche, agenti)

Predmet

Tožba na podlagi člena 263 PDEU za razglasitev delne ničnosti Sklepa Komisije (EU) 2017/1470 z dne 2. februarja 2017 o shemah pomoči SA.26763 2014/C (ex 2012/NN), ki jih je Francija izvedla v korist avtobusnih prevoznikov v regiji Île-de-France (UL 2017, L 209, str. 24).

Izrek

1. Tožba se zavrne.

2. Družba Keolis CIF in druge tožeče stranke, katerih imena so navedena v prilogi, poleg svojih stroškov nosijo stroške Evropske komisije.

(1) UL C 239, 24.7.2017.
C 255/34

Sodba Splošnega sodišča z dne 5. junija 2019 – Siragusa/Svet

(Zadeva T-616/17 RENV) (1)

(Javni uslužbenci - Uradniki - Prenehanje delovnega razmerja - Predlog za upokojitev - Sprememba določb Kadrovskih predpisov po vložitvi predloga - Preklic prejšnje odločbe - Odgovornost)

(2019/C 255/44)

Jezik postopka: francoščina

Stranke

Tožeča stranka: Sergio Siragusa (Bruselj, Belgija) (zastopnika: T. Bontinck in A. Guillerme, odvetnika)

Tožena stranka: Svet Evropske unije (zastopniki: sprva M. Bauer in M. Veiga, nato M. Bauer in R. Meyer, agenti)

Intervenient v podporo tožene stranke: Evropski parlament (zastopniki: sprva M. Rantala in Í. Ní Riagáin Düro, nato I. Lázaro Betancor in C. González Argüelles, agenti)

Predmet

Predlog na podlagi člena 270 PDEU za, prvič, razglasitev ničnosti odločbe Sveta z dne 12. novembra 2014 o preklicu prejšnje odločbe Sveta o potrditvi predloga tožeče stranke za predčasno upokojitev z dne 11. julija 2013, in drugič, povrnitev premoženjske in nepremoženjske škode, ki naj bi jo tožeča stranka utrpela zaradi te odločbe.

1. Odločba Sveta Evropske unije z dne 12. novembra 2014 o preklicu prejšnje odločbe Sveta o potrditvi predloga Sergia Siraguse za predčasno upokojitev z dne 11. julija 2013 se razglasi za nično.

2. Svet mora S. Siragusi plačati 5 000 EUR z zamudnimi obrestmi od dneva razglasitve te sodbe do končnega plačila v celoti po obrestni meri, ki jo Evropska centralna banka (ECB) določi za svoje operacije glavnega refinanciranja, povečani za dve odstotni točki.

3. Odškodninski zahtevek se v preostalem zavrne.

4. Svet nosi svoje stroške in stroške S. Siraguse, vključno s stroški v zadevi F-124/15 in zadevi T-678/16 P.

5. Evropski parlament nosi svoje stroške, vključno s stroški v zadevi F-124/15 in zadevi T-678/16 P.

(1) UL C 414, 14.12.2015 (zadeva, sprav vpisana pri Sodišču za uslužbence Evropske unije pod številko F-124/15 in 1. septembra 2016 prenesena na Splošno sodišče Evropske unije).
C 280/37

Sodba Splošnega sodišča z dne 6. junija 2019 – EIB/Sirija

(Zadeva T-589/17) (1)

(Arbitražna klavzula - Posojilna pogodba „Aleppo Tall Kojak Road Project“ št. 60136 - Neizpolnitev pogodbe - Vračilo plačanih zneskov - Zamudne obresti - Postopek z zamudno sodbo)

(2019/C 280/52)

Jezik postopka: angleščina

Stranki

Tožeča stranka: Evropska investicijska banka (zastopniki: sprva P. Chamberlain, T. Gilliams, F. Oxangoiti Briones in J. Shirran, nato F. Oxangoiti Briones, J. Klein in J. Shirran, agenti, skupaj z D. Artsom, odvetnikom, in T. Cusworthom, solicitor)

Tožena stranka: Sirska arabska republika

Predmet

Predlog na podlagi člena 272 PDEU, naj se Sirski arabski republiki naloži plačilo zneskov, dolgovanih v zvezi s posojilno pogodbo „Aleppo – Tall Kojak Road Project“ št. 60136, skupaj z zamudnimi obrestmi.

Izrek

1. Sirska arabska republika mora Evropski investicijski banki (EIB) vrniti znesek 820 451,25 EUR.

2. K temu znesku se prištejejo zamudne obresti od glavnice po letni obrestni meri 3,5 % od 25. avgusta 2017 dalje do dne plačila.

3. V preostalem delu se tožba zavrne.

4. Sirski arabski republiki se naloži plačilo stroškov.

(1) UL C 369, 30.10.2017.